CELEX: 32021D0904
Language: et
Date: 2021-06-03 00:00:00
Title: Nõukogu otsus (ÜVJP) 2021/904, 3. juuni 2021, millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.) (EULEX KOSOVO)

4.6.2021   
               
               
                  ET
               
               
                  Euroopa Liidu Teataja
               
               
                  L 197/114
               
            
         NÕUKOGU OTSUS (ÜVJP) 2021/904,
         3. juuni 2021,
         millega muudetakse ühismeedet 2008/124/ÜVJP
         Euroopa Liidu õigusriigimissiooni kohta Kosovos (*) (EULEX KOSOVO)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 4. veebruaril 2008 vastu ühismeetme 2008/124/ÜVJP (1).
                  
               
                     (2)
                  
                  
                     Nõukogu võttis 11. juunil 2020 vastu otsuse (ÜVJP) 2020/792, (2) millega muudetakse ühismeedet 2008/124/ÜVJP ning pikendatakse missiooni kuni 14. juunini 2021.
                  
               
                     (3)
                  
                  
                     EULEX Kosovo strateegilise läbivaatamisega seoses leppis poliitika- ja julgeolekukomitee kokku, et missiooni tuleks pikendada kuni 14. juunini 2023 ja et ELi vahendusel toimuvasse dialoogi operatiivtoe pakkumise ülesanne tuleks üle anda Euroopa Liidu büroole Kosovos 31. detsembriks 2022.
                  
               
                     (4)
                  
                  
                     Ükski käesoleva otsuse säte ei piira EULEX KOSOVO raames kohtumenetlustes tegutsevate kohtunike ja prokuröride sõltumatust ja autonoomsust.
                  
               
                     (5)
                  
                  
                     Tulenevalt liikmesriigis üleviidud kohtumenetluste toetamisega seotud EULEX KOSOVO tegevuse eripärast on asjakohane määrata käesolevas otsuses kindlaks üleviidud kohtumenetluste toetuseks kavandatav summa ning näha ette selle eelarveosa täitmine toetuse vormis.
                  
               
                     (6)
                  
                  
                     Ühismeedet 2008/124/ÜVJP tuleks vastavalt muuta.
                  
               
                     (7)
                  
                  
                     Missiooni EULEX KOSOVO viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühismeedet 2008/124/ÜVJP muudetakse järgmiselt.
            
                        1)
                     
                     
                        Artiklisse 3 lisatakse järgmine lause:
                        „ELi vahendusel toimuvasse dialoogi operatiivtoe pakkumise ülesanne antakse üle Euroopa Liidu büroole Kosovos 31. detsembriks 2022.“
                     
                  
                        2)
                     
                     
                        Artiklit 16 muudetakse järgmiselt:
                        
                                    a)
                                 
                                 
                                    lõikesse 1 lisatakse järgmised lõigud:
                                    „EULEX KOSOVO kulude katmiseks alates 15. juunist 2021 kuni 14. juunini 2023 ette nähtud lähtesumma on 173 693 683 eurot. Sellest summast on EULEX KOSOVO kulude katmiseks missiooni volituste täitmisel Kosovos ette nähtud summa 57 900 000 eurot ning liikmesriigis üleviidud kohtumenetluste toetuse kulude katmiseks ette nähtud summa 115 793 683 eurot.
                                    Komisjon allkirjastab üleviidud kohtumenetluste haldamise eest vastutava registri nimel tegutseva registripidajaga toetuslepingu 115 793 683 euro suuruse summa kohta. Toetuslepingule kohaldatakse Euroopa Parlamendi ja nõukogu (*1) määruse (EL, Euratom) 2018/1046 toetusi käsitlevaid sätteid.
                                    EULEX KOSOVO-le järgnevaks ajavahemikuks määratava lähtesumma kohta teeb otsuse nõukogu.
                                    
                                       (*1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid, millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014, (EL) nr 283/2014 ja otsust nr 541/2014/El ja millega tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).“;"
                        
                                 
                              
                                    b)
                                 
                                 
                                    lõige 4 asendatakse järgmisega:
                                    
                                       „4.   EULEX KOSOVO vastutab missiooni eelarve täitmise eest, välja arvatud lõikes 1 osutatud summade osas, mis on seotud liikmesriigis üleviidud kohtumenetluste toetamisega. Sel eesmärgil sõlmib EULEX KOSOVO komisjoniga lepingu.“
                                    
                                 
                              
                  
                        3)
                     
                     
                        Artikli 20 teise lõigu esimene lause asendatakse järgmisega:
                        „See kaotab kehtivuse 14. juunil 2023.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 3. juuni 2021
            
               
                  Nõukogu nimel
               
               
                  eesistuja
               
               P. N. SANTOS
            
         
         
            (*)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.
         
            (1)  Nõukogu 4. veebruari 2008. aasta ühismeede 2008/124/ÜVJP Euroopa Liidu õigusriigimissiooni kohta Kosovos EULEX KOSOVO (ELT L 42, 16.2.2008, lk 92).
         
            (2)  Nõukogu 11. juuni 2020. aasta otsus (ÜVJP) 2020/792, millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (EULEX KOSOVO) (ELT L 193, 17.6.2020, lk 9).